**«Өзін-өзі тану» пәнімен интеграцияланған физика**

**сабағының жоспары**

**Мектеп:** №25 ЖОМ

**Мұғалімдер:** Физика пәнінің мұғалімі Асқар Толғанай Аманкелдіқызы

Өзін-өзі тану пәнінің мұғалімі Абдулина Айнур Шаймуратовна

**Сынып:** 8 «А» Оқушы саны: 27

**Тақырыбы:** Ток күші. Амперметр.

Құндылық: Сүйіспеншілік

Қасиеттер: риясыздық, бәрін бірдей жақсы көру, бірлік.

|  |  |
| --- | --- |
| ***Сабақтың мақсаты:*** Оқушыларға ток күші, анықтамасы, өлшем бірлігі, өлшейтін құралы жайлы түсінік беру арқылы, Сүйіспеншілік құндылығының мәнін ашу.  ***Сабақтың міндеттері:***  ***1.***Ток күші, және оларды өлшейтін құрал амперметрді түсіндіру.  ***2.***Оқушыларды техникалық қауіпсіздік ережесін есте сақтауға, өз ойын толық жеткізе білуқасиеттерін дамыту.  ***3.***Оқушыларды риясыздыққа, бәрін бірдей жақсы көруге, бірлікке тәрбиелеу. | *Ресурстар: (материалдар, көздері)* |
| ***Сабақтың барысы:***  **Сыртқы интеграция**   1. **Ұйымдастыру кезеңі.Сәлемдесу**   5 «Т»еске түсіріп тәртіпке шақырып сабаққа қажетті құрал-жабдықтарын түгендеу.  **Тыныштық сәті:** Баяу әуен қойылады  **«Нұрға бөлену»**  - Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін.  Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып, жүрегіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді.  Нұр бірте-бірте қарқын және шұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын.  Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын».  Осындай Нұр, Махаббат және Тыныштық күйінде отыра тұрыңыз...  Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады.  Рахмет.  **Дәйексөз:**  «Сүйіспеншілік – бүкіл әлемді ұйымдастырып тұрған бастапқы күш»  Эмпедокл | *Ескерту*  ***«Хрустальная грусть» музыкасы қойылады***  ***(5 минут)*** |
| **Ішкі нтеграция**  **Үй тапсырмасын тексеру:**  1. Электр тогы дегеніміз не?  2. Электр қозғаушы күші деп нені атайды?  3. Конденсатордың электросыйымдылығының өлшем бірлігі?  4. Өткізгіштегі электр тогын оның өткізгішке тигізетін физиологиялық әрекеті?  5. Электр тогы қандай жалпыадамзаттық құндылықпен ұқсас келеді? Неліктен? Түсіндір.  **Жаңа сабақ.**(Ұйымдастыру. Топқа бөлу)  **Жаңа тақырыпты түсіндіру. ( слайд)**  Электр тогын өлшеу және салыстыру үшін ток күші деген арнайы шама енгізіледі.  Өткізгіштің көлденең қимасы арқылы қандай да бір уақыт аралығында тасымалданатын электр мөлшерінің сол уақыт аралығына қатынасын ток күші деп атаймыз:  **I = q/t**  Халықаралық бірліктер жүйесінде ток күші ампермен (А) өрнектеледі. 1 ампер – вакуумде бір – бірінен 1 м қашықтықта орналасқан, көлденең қимасының ауданы өте аз, шексіз ұзын түзу екі өткізгіштің бойымен өтетін тұрақты ток күші. Мұндай ток ұзындығы өткізгіштердің әрбір кесіндісінде 2\*10-7Н-ға тең өзара әрекеттесу күшін тудырады.  1 мА = 10-3А 1 мкА = 10-6А 1кА = 103А  Батареяда тоқтың пайда болуы, соның  әсерінен  электр шамының жануы физикалық  құбылыс  екендігі  түсіндіріледі.(Адамның ішкі жан дүниесіндегі ойы, сөзі, істеген ісінің өзгеруі.Мысалы, Электр шамының жануы, батареяда токтың пайда болуы сияқты адамның бойында да үнемі нұр сәулесі шашырап түрады, адам барлық ойын, сөзін, әрекетін тек сүйіспеншілікпен жасаса ғана ол нұр одан сайын нұрлана түседі. Ойымыз тек сүйіспеншілікпен басталу өте маңызды балалар!)  **Дәйексөз:**  Ұлы ойшыл, физик **Альберт Эйнштейн «Барлық заттар үлкен бір ойды білдіреді. Ал бұл қандай ой? Бұл ой – Сүйіспеншілік!»** деген дәйексөзді қалай түсінесіңдер?  **Топпен жұмыс:**  **1 -топ:**«Ток күші» тобы. Құрал-жабдықтар көмегімен шамды жандыру арқылы Сүйіспеншілік құндылығымен байланыстыру. **2 -топ:**«Зарядтар» тобы. Постермен жұмыс. Ток күші мен Сүйіспеншілік құндылығының байланысын табу. **3 -топ:**«Электр тогы» тобы. Есеп шығару. Ток күшін есептеу арқылы Ток күші формуласына қарап, Сүйіспеншілік құндылығының формуласын ойлап табу.  **4 – топ.**Амперметр тобы. Андре Ампер туралы қысқаша мәлімет беру. Амперметр құралы арқылы өмірдің жақсы мен жаман жақтарын байланыстырып түсіндіру.  **Сергіту сәті. «Тыныс алу мен физикалық құбылыс»**  **Кері байланыс, рефлексия. (Доп лақтырып, сұрақтар қою арқылы сабақты қорытындылау)**  **Қорытындылау. «Не білдім? Не үйрендім?»**   1. Сүйіспеншілік құндылығын адамдар өткізгіш ретінде қабылдап, жарыққа шыға бастаса, Ток күші қандай электр құралдары арқылы жұмыс істейді?   **Бағалау. Пирамида арқылы.**  **Үй тапсырмасы:** §36 №18 жаттығу.  **Сабақтың қорытынды сәті:**  Баяу әуен қойылады.  Еркін жайғасайық. Енді, бүгінгі өткен сабағымыздан алған жақсы ойларды бойларыңызға сіңіріп жүрегімізге сақтап алайық. Бүгінгі керемет сабақ үшін сіздерге көп рахмет!!! | ***(физ.диктант)***  ***(3 минут)***  ***Бағалау парағын түсіндіру. Топ басшысын сайлау. 4-топқа бөлу.***  ***(2 минут)***  ***Жаңа сабақты түсіндіру.***  ***(5 минут)***  ***Дәйексөзге***  ***(2 минут)***  ***Топпен жұмыс***  ***(20 минут)***  ***(2 минут)***  ***Кері байланыс***  ***(3 минут)***  ***Бағалауға***  ***(2 минут)***  ***(1 минут)*** |